stanford-oval/wikipedia huggingface dataset:
קיילב סוואניגן
הערות שוליים

↑  Life of Biggie: From obesity and homeless shelters to the big time, ESPN.com, ‏2017-01-21 (באנגלית)
↑  Kyle Neddenriep, Caleb Swanigan wants to bring a title to Purdue, The Indianapolis Star (באנגלית אמריקאית)
↑  Nathan Baird, Mr. Basketball Caleb Swanigan commits to Purdue, Journal and Courier (באנגלית אמריקאית)
↑  Nathan Baird, Little Rock forced Purdue to go small, Journal and Courier (באנגלית אמריקאית)
↑  Life of Biggie: From obesity and homeless shelters to the big time, ESPN.com, ‏2017-01-21 (באנגלית)
↑  Swanigan testing draft waters, not hiring agent, ESPN.com, ‏2017-04-05 (באנגלית)
↑  HIS STATS — #Biggie4NPOY, web.archive.org, ‏2017-03-22
↑  Hoffman, Benjamin; Tracy, Marc (2017-06-22). "N.B.A. Draft: Analysis of Every Pick and Trade in Round 1". The New York Times (באנגלית אמריקאית). ISSN 0362-4331. נבדק ב-2022-06-21.
↑  דראפט ה-NBA של 2017: פולץ ראשון, בול שני, מינסוטה ניצחה – חדשות 13, באתר 13news.co.il
↑  Trail Blazers Sign Caleb Swanigan, Portland Trail Blazers (באנגלית)
↑  Caleb Swanigan Named to All-NBA Summer League First Team, Portland Trail Blazers (באנגלית)
↑  Trail Blazers' Caleb Swanigan: To remain with G-League team, CBSSports.com (באנגלית)
↑  Trail Blazers Recall Caleb Swanigan From Canton Charge, Portland Trail Blazers (באנגלית)
↑  Trail Blazers Transfer Caleb Swanigan to NBA G League's Texas Legends, Portland Trail Blazers (באנגלית)
↑  Trail Blazers Acquire Skal Labissière, Portland Trail Blazers (באנגלית)
↑  Kings' Caleb Swanigan: Sent to G League, CBSSports.com (באנגלית)
↑  Trail Blazers Acquire Trevor Ariza, Wenyen Gabriel, and Caleb Swanigan from Sacramento, Portland Trail Blazers (באנגלית)
↑  Caleb Swanigan opts out, will not join Trail Blazers for NBA restart, RSN (באנגלית)
↑  Caleb Swanigan, former Purdue star and NBA player, dead at 25, Fox 59, ‏2022-06-21 (באנגלית אמריקאית)
↑  אחרי שנפלט מה-NBA ועלה במשקל: קיילב סוואניגן מת בגיל 25, באתר וואלה, 21 ביוני 2022
↑  עצוב: מת שחקן ה-NBA לשעבר שהדרדר לסמים, באתר www.one.co.il, ‏2022-06-21
↑  Caleb Swanigan, Fort Wayne and Purdue basketball star, dead at 25, WANE 15, ‏2022-06-21 (באנגלית אמריקאית)
↑  Ex-Purdue star, NBA 1st-rounder Swanigan dies, ESPN.com, ‏2022-06-21 (באנגלית)
קיילב מרטין

| --- | --- |

 לידה:  28 בספטמבר 1995 (בן 28) וינסטון סיילם, קרוליינה הצפונית, ארצות הברית
 עמדה:  סמול פורוורד
 גובה:  1.96
 מספר:  16
 מכללה:  אוניברסיטת המדינה של קרוליינה הצפונית (2014–2016)   אוניברסיטת נבדה ברינו (2017–2019)
 דראפט:  לא נבחר, 2019
 קבוצות כשחקן
 2019–2021   2019–2020   2021–   2021:  שרלוט הורנטס   גרינסבורו סווארם   מיאמי היט   ←סו פולס סקייפורס
קיילב מרטין (באנגלית: Caleb Martin; נולד ב-28 בספטמבר 1995) הוא כדורסלן אמריקאי המשחק בעמדת הסמול פורוורד במיאמי היט.
קריירה

מרטין נולד בווינסטון סיילם שבקרוליינה הצפונית. לו אח תאום בשם קודי, והשניים החלו לשחק כדורסל עבור אוניברסיטת המדינה של קרוליינה הצפונית. לאחר שנתיים עברו האחים לשחק באוניברסיטת נבדה ברינו, ונרשמו לדראפט 2018 ב-NBA, אך לבסוף התחרטו והתמודדו בדראפט 2019, בו קיילב לא נבחר ואחיו נבחר על ידי שרלוט הורנטס במקום ה-36.
ב-31 ביולי 2019 חתם על חוזה עם שרלוט הורנטס. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, שני ריבאונדים, שלושה אסיסטים, שתי חסימות וחטיפה. ב-7 באוגוסט 2021 שוחרר מהקבוצה. בעונת 2019/2020 העמיד ממוצעים של 6.2 נקודות, 2.1 ריבאונדים ו-1.3 אסיסטים ב-17.6 דקות למשחק ב-18 משחקים בהם שיחק, ובעונת 2020/2021 העמיד ממוצעים של 5 נקודות, 2.7 ריבאונדים ו-1.3 אסיסטים ב-15.4 דקות למשחק ב-53 משחקים בהם שיחק. במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA.
ב-14 בספטמבר 2021 חתם על חוזה דו כיווני במיאמי היט ובסו פולס סקייפורס. ב-15 בפברואר 2022 הפך החוזה לחוזה רגיל. ב-6 ביולי 2022 חתם בקבוצה על חוזה לשלוש עונות תמורת 20 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | שארלוט | 18 | 1 | 17.6 | 0.440 | 0.541 | 0.810 | 2.1 | 1.3 | 0.7 | 0.4 | 6.2 |
| 2020/2021 | שארלוט | 53 | 3 | 15.4 | 0.375 | 0.248 | 0.641 | 2.7 | 1.3 | 0.7 | 0.2 | 5.0 |
| 2021/2022 | מיאמי | 60 | 12 | 22.9 | 0.507 | 0.413 | 0.763 | 3.8 | 1.1 | 1.0 | 0.5 | 9.2 |
| 2022/2023 | מיאמי | 71 | 49 | 29.3 | 0.464 | 0.356 | 0.805 | 4.8 | 1.6 | 1.0 | 0.4 | 9.6 |
| קריירה |  | 202 | 65 | 22.7 | 0.458 | 0.360 | 0.756 | 3.7 | 1.3 | 0.9 | 0.4 | 8.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מיאמי | 17 | 0 | 12.3 | 0.400 | 0.303 | 0.333 | 2.2 | 0.3 | 0.6 | 0.1 | 4.5 |
| 2022/2023 | מיאמי | 23 | 4 | 30.2 | 0.529 | 0.423 | 0.829 | 5.4 | 1.6 | 0.9 | 0.4 | 12.7 |
| קריירה |  | 40 | 4 | 22.6 | 0.493 | 0.394 | 0.756 | 4.1 | 1.0 | 0.8 | 0.3 | 9.2 |
הערות שוליים

↑  Alex Kirshner, How the Martin twins have fueled Nevada’s Sweet 16 run, SBNation.com, ‏2018-03-20 (באנגלית)
↑  Nevada's Caleb Martin top player, newcomer in Mountain West, FOX Sports (באנגלית אמריקאית)
↑  Mountain West Announces 2017-18 Men's Basketball All-Conference Team, themw.com (באנגלית)
↑  Mountain West Announces 2018-2019 Men’s Basketball All-Conference Team, themw.com (באנגלית)
↑  Hornets Sign Second-Round Draft Pick Cody Martin and Free Agent Caleb Martin, www.nba.com (באנגלית)
↑  Charlotte Hornets Convert Caleb Martin To Two-Way Contract, www.nba.com (באנגלית)
↑  Charlotte Hornets Sign Caleb Martin, www.nba.com (באנגלית)
↑  Timberwolves vs. Hornets - Game Recap - October 25, 2019, ESPN (באנגלית)
↑  Hornets Waive Caleb Martin, www.nba.com (באנגלית)
↑  Hornets Assign Caleb Martin & Jalen McDaniels To Greensboro Swarm, www.nba.com (באנגלית)
↑  HEAT Signs Caleb Martin, Miami Heat (באנגלית)
↑  HEAT CONVERT CALEB MARTIN TO STANDARD NBA CONTRACT, Miami Heat (באנגלית)
קווין קוק

| --- | --- |

קוק בשנת 2019
 לידה:  23 במרץ 1993 (בן 31) וושינגטון די. סי., ארצות הברית
 עמדה:  רכז
 גובה:  1.85 מטר
 מספר:  28
 מכללה:  אוניברסיטת דיוק
 דראפט:  לא נבחר, 2015
 קבוצות כשחקן
 2015–2017   2017   2017   2017–2019   2017–2018   2019–2021   2021   2021   2022–:  קאנטון צ'ארג'  דאלאס מאבריקס  ניו אורלינס פליקנס  גולדן סטייט ווריורס   ←סנטה קרוז ווריורס   לוס אנג'לס לייקרס   קליבלנד קאבלירס   לוקומוטיב קובאן   סקרמנטו קינגס
 הישגים כשחקן
 2 זכיות באליפות ה-NBA‏ (2018, 2020)  זכייה באליפות ליגת המכללות (2015)
קוּוין אלכסנדר קוק (באנגלית: Quinn Alexander Cook; נולד ב-23 במרץ 1993) הוא כדורסלן אמריקאי, המשחק בעמדת הרכז בסקרמנטו קינגס. בשנת 2015 זכה באליפות ליגת המכללות כשחקן אוניברסיטת דיוק, ובעונות 2018 ו-2020 זכה בשתי אליפות ליגת ה-NBA כשחקן גולדן סטייט ווריורס ולוס אנג'לס לייקרס, בהתאמה.
קריירת תיכונים ומכללות

קוק נולד בוושינגטון די. סי., ועד גיל 17 למד במרילנד. לקראת עונתו האחרונה בתיכון עבר ל"אקדמיית אוק היל", בה למדו ושיחקו בעבר שחקני NBA רבים, בהם רוד סטריקלנד, ג'רי סטקהאוס, כרמלו אנתוני, ראז'ון רונדו וקווין דוראנט. בעונתו היחידה באוק היל הוביל קוק את הקבוצה למאזן חיובי 31–4, עם ממוצעים של 21.0 נקודות ו-10.9 אסיסטים למשחק. בסיום אותה עונה השתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בשנת 2011 החל ללמוד באוניברסיטת דיוק, ולשחק בקבוצת הכדורסל שלה תחת המאמן מייק ששבסקי. בעונתו השנייה בקבוצת האוניברסיטה החליף את אוסטין ריברס בחמישייה הפותחת, וסייע לדיוק להעפיל לרבע גמר טורניר אליפות המכללות. בעונתו האחרונה, 2014/2015, קלע 15.3 נקודות בממוצע למשחק וזכה עם דיוק באליפות המכללות, לצד ג'אליל אוקפור, ג'סטיס וינסלו וטיוס ג'ונס.
קריירה מקצועית > השנים הראשונות (2015–2017)

לאחר שלא נבחר כלל בדראפט ה-NBA‏ 2015, השתתף קוק בליגות הקיץ של ה-NBA במדי אוקלהומה סיטי ת'אנדר וקליבלנד קאבלירס. באוקטובר 2015 חתם על חוזה בקבוצת קאנטון צ'ארג' מליגת הפיתוח של ה-NBA, ולאורך העונה רשם במדיה ממוצעים של 19.6 נקודות ו-5.4 אסיסטים למשחק. בסיום העונה זכה בתואר "רוקי העונה של ליגת הפיתוח", ונבחר לחמישייה השלישית של העונה. גם את העונה העוקבת פתח בקאנטון, ואף זכה בתואר ה-MVP של משחק האולסטאר בו קלע 18 נקודות ומסר 12 אסיסטים.
ב-26 בפברואר 2017 חתם על חוזה ל-10 ימים בדאלאס מאבריקס, וביום שלאחר מכן ערך את הופעת הבכורה שלו בליגת ה-NBA במשחק מול מיאמי היט. עם פקיעת החוזה שוחרר קוק מהקבוצה, לאחר 5 משחקים עם המאבריקס.
לאחר שחרורו מדאלאס חתם על שני חוזים עוקבים ל-10 ימים בניו אורלינס פליקנס, וב-8 באפריל חתם בקבוצה עד לסיום עונת 2016/2017. הפליקנס סיימו את העונה במקום העשירי באזור המערבי, עם מאזן שלילי 34–48.
קריירה מקצועית > גולדן סטייט ווריורס (2017–2019)

לקראת עונת 2017/2018 חתם על חוזה כפול עם אלופת העונה הקודמת, גולדן סטייט ווריורס. לאורך העונה שותף ב-29 משחקים במדי קבוצת הבת של גולדן סטייט מליגת הפיתוח, סנטה קרוז ווריורס, ורשם כשחקנה 25.3 נקודות ו-8.1 אסיסטים בממוצע למשחק. החל מ-9 במרץ 2018 ועד לסיום העונה הסדירה שימש כרכז הפותח של גולדן סטייט, במקומו של סטפן קרי שנפצע, ובתקופה זו הציג יכולת מצוינת עם 15.6 נקודות ו-4.2 אסיסטים למשחק, ב-17 משחקים. ב-29 במרץ קלע שיא קריירה של 30 נקודות במשחק מול מילווקי באקס. עם סיום העונה הסדירה, בעקבות פציעתו של עומרי כספי ושחרורו מהקבוצה, המירו הווריורס את חוזהו של קוק לחוזה "סטנדרטי", על מנת שיוכל להשתתף בשלב הפלייאוף. בפלייאוף עצמו שותף קוק ב-17 מתוך 21 משחקי קבוצתו, קלע 4.8 נקודות בממוצע למשחק, וסייע לקבוצתו לזכות באליפות שנייה ברציפות.
קריירה מקצועית > לוס אנג'לס לייקרס (2019–2021)

לקראת עונת 2019/2020 חתם קוק על חוזה בלוס אנג'לס לייקרס. באותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; קוק עצמו שותף ב-6 בלבד מתוך 21 משחקי קבוצתו בפלייאוף, וקלע 2.2 נקודות בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | דאלאס | 5 | 0 | 15.4 | 0.440 | 0.357 | 0.000 | 0.6 | 2.4 | 0.2 | 0.0 | 5.4 |
| 2016/2017 | ניו אורלינס | 9 | 0 | 12.3 | 0.537 | 0.500 | 0.667 | 0.4 | 1.6 | 0.3 | 0.0 | 5.8 |
| 2017/2018 | גולדן סטייט | 33 | 18 | 22.4 | 0.484 | 0.442 | 0.880 | 2.5 | 2.7 | 0.4 | 0.0 | 9.5 |
| 2018/2019 | גולדן סטייט | 74 | 10 | 14.3 | 0.465 | 0.405 | 0.769 | 2.1 | 1.6 | 0.3 | 0.0 | 6.9 |
| 2019/2020 | ל.א. לייקרס | 44 | 1 | 11.5 | 0.425 | 0.365 | 0.786 | 1.2 | 1.1 | 0.3 | 0.0 | 6.8 |
| קריירה |  | 165 | 29 | 15.1 | 0.463 | 0.407 | 0.786 | 1.8 | 1.7 | 0.3 | 0.0 | 6.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | גולדן סטייט | 17 | 0 | 10.3 | 0.448 | 0.226 | 0.824 | 1.4 | 0.6 | 0.2 | 0.1 | 4.8 |
| 2018/2019 | גולדן סטייט | 17 | 0 | 11.4 | 0.400 | 0.324 | 1.000 | 1.1 | 0.7 | 0.2 | 0.1 | 4.2 |
| 2019/2020 | ל.א. לייקרס | 6 | 0 | 4.0 | 0.500 | 0.500 | 1.000 | 0.2 | 0.8 | 0.0 | 0.0 | 2.2 |
| קריירה |  | 40 | 0 | 9.8 | 0.429 | 0.290 | 0.864 | 1.1 | 0.7 | 0.2 | 0.1 | 4.1 |
הערות שוליים

↑  ביוגרפיה, באתר אוניברסיטת דיוק
↑  הסגלים למשחק מקדונלד'ס אול-אמריקן 2011, בארכיון אתר ESPN,‏ 10 בפברואר 2011
↑  סטטיסטיקות המכללות של קוק, באתר sports-reference.com
1 2  סטטיסטיקות הקריירה של קוק בליגת הפיתוח, באתר basketball-reference.com
↑  קוק זוכה בתואר רוקי העונה של ליגת הפיתוח, באתר הרשמי, 11 באפריל 2016
↑  נבחרי חמישיות העונה בליגת הפיתוח, באתר הרשמי, 29 באפריל 2016
↑  קוק זוכה בתואר ה-MVP של משחק האולסטאר של ליגת הפיתוח, באתר הרשמי, 18 בפברואר 2017
↑  קוק חותם על חוזה ל-10 ימים בדאלאס, באתר הקבוצה, 26 בפברואר 2017
↑  קוק חותם על חוזה בניו אורלינס, באתר הקבוצה, 8 באפריל 2017
↑  סטטיסטיקות המשחק בין הווריורס לבאקס, באתר basketball-reference.com
↑  קוק חותם על חוזה בגולדן סטייט, באתר הקבוצה, 10 באפריל 2018
↑  הלייקרס מחתימים את קאזינס, גרין וקוק, באתר הקבוצה, 6 ביולי 2019
צ'ארלס דיוונס

צ'ארלס דיוונס הבן (באנגלית: .Charles Devens Jr;‏ 4 באפריל 1820 –  7 בינואר 1891) היה עורך דין, משפטן ופוליטיקאי אמריקאי, שכיהן כתובע הכללי של ארצות הברית בממשלו של הנשיא רתרפורד הייז. הוא גם שירת כגנרל בצבא האיחוד במלחמת האזרחים.
קורות חייו

צ'ארלס דיוונס נולד בצ'ארלסטאון, מסצ'וסטס. הוא התחנך בבית הספר הלטיני של בוסטון ולאחר מכן למד בקולג' הרווארד, שם סיים את לימודיו ב-1838 ולאחר מכן למד בבית הספר למשפטים באוניברסיטת הרווארד, שם סיים את לימודיו ב-1840. ב-1841 הוא התקבל ללשכת עורכי הדין במחוז פרנקלין שבמסצ'וסטס ועסק שם בעריכת דין עד 1849.
ב-1848 נבחר דיוונס מטעם המפלגה הוויגית לסנאט של מסצ'וסטס. בשנים 1848–1853 הוא שירת כמרשל של ארצות הברית במסצ'וסטס. בתוקף תפקידו זה הוא נדרש ב-1851 להחזיר את העבד הנמלט תומאס סימס לעבדותו. כשביצע משימה זו הוא חש נקיפות מצפון. לאחר מכן הוא ניסה ללא הצלחה לקנות את חירותו של סימס, ושנים רבות לאחר מכן הוא מינה אותו למשרה במחלקת המשפטים בוושינגטון.
בשנים 1853–1861 עסק דיוונס בעריכת דין בווסטר.
מלחמת האזרחים

ב-16 באפריל 1861 נשא דיוונס נאום מרגש בווסטר. בפני הקהל הגדול שנאסף מולו הוא קרא לגברים הצעירים של ווסטר "לקום ולבוא אחרי להצלתה של וושינגטון". שלושה ימים לאחר מכן הוא מונה כקצין בדרגת מייג'ור בגדוד הרובאים השלישי של מסצ'וססט.
ביולי אותה שנה הוא מונה כמפקד רגימנט הרגלים ה-15 של מסצ'וסטס בדרגת קולונל. באוקטובר הוא נפצע בקרב בולז בלאף בווירג'יניה. אף על פי שהוא היה עדיין בתהליך החלמה, קודם דיוונס לדרגת בריגדיר גנרל באפריל 1862 וקיבל את הפיקוד על הבריגדה הראשונה של הדיוויזיה הראשונה. הוא נפצע פעם נוספת בקרב שבעת האורנים והעביר את רוב הקיץ בהחלמה. הבריגדה שלו לא הייתה מעורבת באופן משמעותי במערכת מרילנד. זמן קצר לאחר מכן הוצבה הבריגדה תחת פיקוד הגיס השישי ודיוונס קיבל את הפיקוד על הבריגדה השנייה של הדיוויזיה השלישית של הגיס במהלך קרב פרדריקסברג.
בינואר 1863 קיבל דיוונס את הפיקוד על הבריגדה הראשונה של אותה דיוויזיה. לאחר שמייג'ור גנרל אוליבר הווארד קיבל את הפיקוד על הגיס ה-11, הוא מינה את דיוונס כמפקד דיוויזיה ובקרב צ'נסלורסוויל הוא נפצע בפעם השלישית. על פי הדיווח של גנרל סטיוארד ל. וודפורד, ששירת עמו, דיוונס עלה שוב על סוסו, נשאר עם אנשיו ולא התפנה לבית חולים עד שאנשיו התפנו בעצמם.
דיוונס הצטיין בשירותו בקרב קולד הרבור, בו הוא פיקד על הדיוויזיה השלישית של הגיס ה-18 במערכת אוברלנד בפיקודו של יוליסס ס. גרנט. במהלך השלבים האחרונים של המצור על פיטרסבורג הוא פיקד על הדיוויזיה השלישית של הגיס ה-24. הכוחות בפיקודו של דיוונס היו הראשונים להיכנס לריצ'מונד לאחר נפילתה באפריל 1865.
לאחר המלחמה היה דיוונס לעמית במפקדת מסצ'וסטס של המסדר הצבאי של הלגיון הנאמן של ארצות הברית.
לאחר המלחמה

ב-13 בינואר 1866 העניק הנשיא אנדרו ג'ונסון לדיוונס דרגת ייצוג של מייג'ור גנרל בכוחות המתנדבים בתוקף מ-3 באפריל 1865 על שירותו בקרב ריצ'מונד, וב-12 במרץ אישר הסנאט של ארצות הברית את הדרגה. דיוונס נשאר בשירות במשך שנה כמפקד המחוז הצבאי של צ'ארלסטון, קרוליינה הדרומית, עד שהשתחרר מהשירות ושב לביתו. בהמשך הוא שירת כמפקד העליון החמישי של הצבא העליון של הרפובליקה (Grand Army of the Republic) בשנים 1873–1875.
דיוונס היה גם דמות מפתח בחקירת ההוצאה להורג הבלתי חוקית של ותיק צבא הקונפדרציה, קלווין קרוזייר על ידי חיילי הרגימנט ה-33 בניוברי, קרוליינה הדרומית בספטמבר 1865 בעקבות קטטה. בניגוד לדעתו של דיוונס, הקצין שהיה אחראי על המקרה זוכה ושב לשירות.
בשנים 1867–1873 כיהן דיוונס כשופט בבית המשפט הגבוה של מסצ'וסטס ולאחר מכן ועד 1877 ושוב בשנים 1881–1891 הוא כיהן כשופט בבית המשפט העליון של המדינה. בשנים 1877–1881 הוא כיהן כתובע הכללי של ארצות הברית בקבינט של הנשיא רתרפורד הייז.
ב-1878 הוא נבחר כחבר באגודה העתיקות האמריקאית.
מותו והנצחתו

צ'ארלס דיוונס נפטר מכשל לבבי בבוסטון ב-7 בינואר 1891 ונטמן בבית הקברות מאונט אוברן שבקיימברידג'.
ב-1906 הקימה העיר ווסטר פסל בדמותו של דיוונס רכוב על סוס בחזית בניין בית המשפט הישן שבעיר. בתחילה מוקם הפסל במרכזו של מתחם בית המשפט ומאוחר יותר הועבר למיקום צדדי יותר.
ליד העיר אייר שבמסצ'וסטס הוקם ב-1917 מחנה צבאי גדול על שמו של דיוונס, פורט דיוונס (Fort Devens). במלחמת העולם השנייה שימש הבסיס כמרכז גיוס ואימונים וכן כמחנה שבויים בו שוכנו שבויים גרמנים ואיטלקים. בשנים 1951–1996 שימש המחנה כבסיס אימונים של יחידת מודיעין האותות של צבא ארצות הברית וכן כבסיס האם של קבוצת הכוחות המיוחדים העשירית בשנים 1968–1995. במקום התאמנו גם אנשי כוחות המילואים של הצבא ואנשי המשמר הלאומי של ארצות הברית. ב-1996 נסגר הבסיס ועל שטחו הוקמו פארק תעשייתי, בית חולים לאסירים, בית מלון, מסעדה ומרכז קניות. עד ל-2007 שימש המקום כמחנה אימונים לכוחות המילואים.
הערות שוליים

1 2  Don Eriksson, General Devens Survived War to Become U.S. Attorney General, Judge, Fort Devens Museum, September 1, 2004.
↑  American Antiquarian Society Members Directory
| --- | --- |
בקרת זהויות :  NLI: 987007378718805171  ISNI: 0000 0000 2560 9630  LCCN: n85239112  NARA: 10568342  SNAC: w6w95986  VIAF: 70377163   WorldCat (עם VIAF): 70377163 
דיוונס (במרכז) עם קבוצת קצינים בריצ'מונד, אפריל 1865
קמפרדאון

| --- | --- |

מכללת סיינט אנדרוז, קמפרדאון
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 על שם:  קרב קמפרדאון 
 שטח:  1.5 קמ"ר
 גובה:  24 מטרים
 אוכלוסייה:  ‏
  ‑ בפרוור:  10,341 (9 באוגוסט 2016)
  ‑ צפיפות:  3,639 נפש לקמ"ר (2001)
 קואורדינטות:  33°53′24″S 151°11′04″E﻿ / ﻿33.89°S 151.1844444°E﻿ / -33.89; 151.1844444 
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןקמפרדאון(למפת אוסטרליה רגילה) בריזבן קנברה מלבורן הובארט אדלייד פרת' דרוויןקמפרדאון(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קמפרדאון(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קמפרדאון  he tabBackground:;tabBorder:#aaa;defaultTab:0;
 
קמפרדאון (באנגלית: Camperdown) הוא פרוור בסידני, המנוהל על ידי עיריית סידני (The City of Sydney) ומועצת מריקוויל (Marrickville Council).
גאוגרפיה

קמפרדאון ממוקם כ-4 ק"מ דרום מערבית למרכז העסקים הראשי של סידני, וגובל בדרומו בניוטאון ואוניברסיטת סידני (ומעבר לה, בדרלינגטון), במזרחו בגליב ופורסט לודג' ובצפונו ומערבו באננדייל.
היסטוריה

קמפרדאון החל בשטר קניין על סך 240 אקרים שניתן לוויליאם בליי בתחילת המאה ה-19. השטח כיסה במקור את קמפרדאון וחלקים מניוטאון הסמוכה, ונקרא על ידי בליי קמפרדאון על שם קרב קמפרדאון. שטח האדמה הועבר ליורשיו של בליי ואלו הפכו אותו לאזור חקלאי באמצע המאה ה-19.
ב-1827 נפתח בפרוור מסלול מרוץ סוסים גדול, בשטח שבו כיום עומד בית החולים הנסיך אלפרד, ובשנות החמישים של המאה ה-19 נבנו בנייני הקמפוס הראשונים שישמשו בבוא היום את אוניברסיטת סידני, בראש ובראשונה אולם בלאקט ב-1857.
תרבות

קמפרדאון כולל חלק מבנייני הקמפוס של אוניברסיטת סידני, בין השאר מכללת סיינט ג'ון, מכללת סיינט אנדרוז, מכללת סיינט פול, מכללת סנטה סופיה, מכללת וסלי, מכללת הנשים, בית מנדלבאום והבית הבינלאומי.
בפרוור מצוי בית חולים גדול המשרת את תושבי אזור סידני העיר, בית החולים על שם הוד מעלתו הנסיך אלפרד (Royal Prince Alfred Hospital), שנקרא על שם אלפרד, דוכס סקסה-קובורג-גותה.
מבחינה ארכיטקטונית, קמפרדאון בנוי ברובו בסגנון ויקטוריאני, עם בתי שורה בני קומה אחת. בדומה לפרוורים רבים בשטח סידני העיר, הג'נטריפיקציה עברה על קמפרדאון, והוסיפה מספר בתים מודרניים לצד בתיו העתיקים ביותר.
קבוצת טרלידור

| --- | --- |
סמל קבוצת טרלידור
 נתונים כלליים
 מייסדים:  הנרי צימרמן, חגי דמתי, מלאכי דמתי
 תקופת הפעילות:  1989–הווה (כ־35 שנים)
 חברות בנות:  טרלידור, אינקומק-בלוקר, Blocker, האחים דמתי, אלטרון, Mulholland
 משרד ראשי:  יהוד
 ענפי תעשייה:  עולם המתכות
 עובדים:  650
  
 חברת טרלידור - האתר הרשמי
 
קבוצת טרלידור תעשיות מתקדמות, או בקיצור קבוצת טרלידור, היא חברה פרטית ישראלית אשר נוסדה בשנת 1989 על ידי הנרי צימרמן, חגי דמתי ומלאכי דמתי. החברה מתמחה בפיתוח וייצור מוצרי אלומיניום ופלדה. החברה פועלת בישראל בעיצוב ושיווק של סורגים, גדרות, שערים, מעקות ופרגולות. ארבעת מפעלי החברה שוכנים בכרמיאל בשטח כולל של כ-55,000 מ"ר והיא מעסיקה כ-650 עובדים. החברה פועלת הן בשוק הישראלי והן בשוק העולמי והיא מייצאת למדינות בהן ארצות הברית, רוסיה, אוקראינה, גרמניה, מצרים, גאנה ודרום אפריקה.
היסטוריה

החברה הוקמה בשנת 1989 על ידי הנרי צימרמן וחגי דמתי בשם "טרלידור ישראל" והחלה את דרכה בייבוא סורגים מחברת טרלידור דרום אפריקה. בשנת 1991 הוקמה חברה חדשה בשם "טרלידור סורגים מתקפלים בע"מ" ופעילותה רוכזה במבנה שכור בכרמיאל. הסורג המתקפל של החברה הפך לשם דבר בישראל והוסיף היבט עיצובי בתחום מיגון הבית. בשנת 1994 החברה קיבלה את הזיכיון לייצג את חברת "אלומינקו" שהתמחתה ביציקות אלומיניום והחברה החלה לשווק שערים וגדרות בנוסף לסורגים. בשנת 2001, עם התרחבות החברה, עברה החברה למפעל הראשון בבעלותה בשטח של כ-9000 מ"ר בכרמיאל. במפעל זה הוקם מערך צבע מתקדם ופסי הייצור המלאים של מוצרי החברה רוכזו בו. בשנת 2008 רכשה טרלידור את חברת החממות המבוקרות "האחים דמתי" תמורת 3 מיליון דולר. בשנת 2010 בעקבות מספר רכישות שביצעה חברת טרלידור הוחלט לאגד את כלל החברות בשם קבוצת טרלידור.
במשך השנים החברה הרחיבה את מגוון מוצריה לפרגולות, מעקות, מסתורי כביסה וחיפויי אלומיניום. בשנת 2011 רכשה החברה מגרש נוסף הסמוך למפעלה הראשון והקימה בו מפעל נוסף בשטח של כ-9000 מ"ר נוספים. כמו כן, באותה השנה רכשה טרלידור את חברת אינקומק אשר מתעסקת בזיווד אלקטרוני והעבירה את פעילותה עם 50 עובדיה מנהריה לכרמיאל. בשנת 2016 טרלידור בנתה את מפעלה השלישי בגודל של כ-5000 מ"ר.
בשנת 2017 לאחר התרחבות מהירה של החברה, רכשה טרלידור כ-30000 מ"ר נוספים הצמודים למפעליה ובשנת 2019 החלה לבנות מפעל רביעי במספר בשטח של כ-8700 מ"ר אשר בנייתו צפויה להסתיים עד סוף שנת 2020. בנוסף, בשנת 2019 החברה רכשה אחוזים בחברת Mulholland security האמריקאית והפכה לבעלת השליטה בה והקימה מפעל בקליפורניה לייצור שיווק והתקנה של שערים וגדרות מעוצבים לשוק האמריקאי. באותה השנה טרלידור רכשה גם את חברת אלטרון הישראלית, שהיא החברה הגדולה בישראל לייצור והתקנה של שערים תעשייתיים ומשווי גובה.
תעשייה וייצור

במשך השנים חברות הקבוצה עברו לייצור המשלב אוטומציה ורובוטיקה לאחר רכישה של מכונות וטכנולוגיות מתאימות. כמו כן, תהליך הייצור עונה[דרוש מקור] על כל דרישות המשרד להגנת הסביבה. החברה משקיעה בקידום התעשייה בישראל ל-Industry 4.0 ומשתתפת במיזמים לטיפוח יזמות טכנולוגית בתעשייה בשיתוף פעולה עם גופי מחקר, חברות נוספות ורשות החדשנות.
חברות בת

בקבוצה טרלידור מספר חברות העוסקות בתחומים שונים:
חברת טרלידור: החברה הגדולה[דרוש מקור] בישראל המתמחה בייצור, שיווק והתקנה של מגוון רחב של סורגים, שערים, גדרות, ופרגולות מאלומיניום ומייצרת מעקות מאלומיניום וזכוכית. לחברה מערך תפעולי המאפשר התקנה ליותר מ-200 לקוחות ביום[דרוש מקור]. כמו כן, לחברה פס ייצור המתאים למורכבות של תהליך ייצור ספציפי לפי התנאים והתוואי אצל כל לקוח.
חברת אינקומק בלוקר: עוסקת בזיווד האלקטרוני, ייצור עבודות פח מדויקות ועיבוד שבבי מדויק. לחברה שירותי לייזר, ניקוב, עיבוד CNC והיא מייצרת בעיקר עבור חברות בתחום ההייטק, תעשיות ביטחוניות ותעשיות רפואיות. כמו כן, לחברה מחלקת בלוקר המייצרת בשיטות ערגול, ניקוב וכיפוף של צנרת.
חברת האחים דמתי: מתמחה בבניית חממות מבוקרות לצורכי מחקר. בנוסף, החברה מתמחה בבניית קונסטרוקציות מורכבות.
חברת אלטרון: החברה הגדולה[דרוש מקור] בישראל לייצור והתקנה של שערים תעשייתיים ומשווי גובה.
הערות שוליים

↑  מידע אודות קבוצת טרלידור מתוך אתר הקבוצה
↑  מידע אודות רכישת "האחים דמתי" מאתר Biz portal, יוני 2008
↑  אלעזר לוין, ‏טרלידור רכשה מגרש ומבנים בכרמיאל ב-2.4 מיליון דולר למפעל הסורגים, באתר גלובס, 22 ביולי 2001
↑  אלעזר לוין, ‏טרלידור השקיע 10 מיליון שקל בבניית 8,000 מ"ר בכרמיאל, באתר גלובס, 13 בינואר 2002
↑  ריאיון עם הנרי צימרמן מאתר התאחדות התעשיינים
↑  חברת טרלידור רוכשת את חברת אלטרון
↑  מאיר אורבך, וויפרו ההודית תתמודד במכרז חממות בפריפריה, באתר כלכליסט, 3 באוקטובר 2019
↑  חברת אינקומק מתוך אתר החברה
↑  חברת האחים דמתי מתוך אתר החברה
↑  חברת אלטרון מתוך אתר החברה
מפעלי קבוצת טרלידור
חברות קבוצת טרלידור
קוזבאס קמרובו (כדורעף)

מועדון הכדורעף קוזבאס קמרובו (ברוסית: «Кузбасс Кемерово») היא קבוצת כדורעף רוסית מהעיר קמרובו, אשר מתמודדת בליגת העל הרוסית בכדורעף משנת 2010.
המועדון העפיל פעמיים לגמר הגביע הרוסי בכדורעף (2011, 2017) ולשלב חצי גמר גביע CEV (2018/2019) ופעם אחת זכה באליפות ליגת העל הרוסית בכדורעף (2019).
היסטוריה

המועדון הוקם באביב 2008 ביוזמת חברת ההחזקות "איגוד העסקים הסיבירי". היוזמה זכתה לתמיכת מושל מחוז קמרובו, אמאן טולייב, ופדרציית הכדורעף הרוסית. לנשיא המועדון מונה המשנה למושל המחוז ולנטין מזיקין.
בשנת 2010 העפיל המועדון לליגת העל הרוסית בכדורעף ומאז התבסס כאחד ממועדוני הכדורעף הטובים במדינה.
במאי 2019 זכה לראשונה בתולדותיו באליפות ליגת העל הרוסית בכדורעף, לאחר שגבר על זניט קאזאן בסדרת משחקי הגמר. בעונת 2019/2020 המועדון העפיל לשלב חצי גמר ליגת האלופות בכדורעף, במה שמהווה להישג שיא במפעלים האירופיים.
באוקטובר 2020 העפילה לשלב חצי גמר הגביע הרוסי בכדורעף ובעונת 2021/2022 העפילה לשלב הפיינל פור בגביע CEV.
תארים

זכייה (1): 2019
זכייה (1): 2019
הערות שוליים

↑  «Кузбасс» впервые в истории стал чемпионом России